ai4bharat/Pralekha huggingface dataset:
वाणिज्य आणि उदयोग मंत्रालय
गुजरातमधील मोरबी येथे दुर्घटनेत झालेल्या जीवितहानीबद्दल वाणिज्य मंत्र्यांनी व्यक्त केला शोक
सरदार वल्लभभाई पटेल यांच्या 147 व्या जयंती निमित्त दिली एकतेची प्रतिज्ञा
नवी दिल्ली, 31 ऑक्टोबर 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री, पीयूष गोयल यांनी गुजरातमधील मोरबी येथे काल पूल कोसळून झालेल्या दुर्घटनेतील जीवित हानीबद्दल शोक व्यक्त केला. आज नवी दिल्ली येथे सरदार वल्लभभाई पटेल यांच्या १४७व्या जयंतीनिमित्त आयोजित 'रन फॉर युनिटी'ला हिरवा झेंडा दाखविण्यापूर्वी ते उपस्थितांना मार्गदर्शन करत होते.
या काय्रक्रमाआधी पीयूष गोयल यांनी ट्विट केले होते की, ज्या लोकांना या आपत्तीमध्ये आपल्या प्रियजनांना गमावावे लागले, त्यांच्याबद्दल सहानुभूती व्यक्त करतो.
गोयल यांनी वाणिज्य भवनाच्या प्रांगणातून निघालेल्या ‘एकता दौड ’ला हिरवा झेंडा दाखवण्यापूर्वी सरदार वल्लभभाई पटेल यांच्या प्रतिमेला पुष्पहार अर्पण करून त्यांना आदरांजली वाहिली.
गोयल यांनी वाणिज्य आणि उद्योग मंत्रालयातील अधिकारी आणि कर्मचाऱ्यांना 'राष्ट्रीय एकता दिवस प्रतिज्ञा' दिली. यानंतर त्यांनी वाणिज्य भवनाच्या प्रांगणातून ‘एकता दौड ’ला हिरवा झेंडा दाखवला.
550 पेक्षा अधिक संस्थानांचे एकत्रीकरण करून आधुनिक भारताची निर्मिती करणाऱ्या सरदार वल्लभभाई पटेल यांच्या प्रतिमेला पीयूष गोयल यांनी पुष्पहार अर्पण केला. रन फॉर युनिटी कार्यक्रमात सहभागी झाले आणि 'एक भारत, श्रेष्ठ भारत' हे त्यांचे स्वप्न पूर्ण करण्याचा दृढ संकल्प केला.S.Kane/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
नागरी उड्डाण मंत्रालय
युक्रेनच्या शेजारी देशांहून सुमारे 10,800 भारतीयांना विशेष विमानांनी परत आणण्यात आले
पुढील 24 तासात 11 नागरी आणि हवाई दलाच्या 4 विमानांनी आणखी नागरिकांना परत आणणार
युक्रेनमध्ये अडकलेल्या भारतीय नागरिकांच्या सुटकेसाठी सुरु असलेल्या ‘ ऑपरेशन गंगा’ अंतर्गत आज युक्रेनच्या शेजारी देशांमधून 14 नागरी विमाने आणि 3 सी-17 विमाने अशी एकूण 17 विशेष विमाने देशात परतली आहेत. आजच्या दिवसात उशिरा आणखी एक नागरी विमान परत येण्याची अपेक्षा आहे. नागरी विमानांमधून 3142 व्यक्तींना आणण्यात आले तर सी-17 विमानांनी 630 प्रवाशांना परत आणले आहे. आतापर्यंत 43 विशेष नागरी विमानांमधून 9364 पेक्षा जास्त भारतीय मायदेशी परतले आहेत तर 7 सी-17 विमानांनी आतापर्यंत 1428 प्रवाशांना परत आणले आहे तसेच या विमानांनी 9.7 टन मदत सामग्री देखील वाहून नेली. आजच्या नागरी विमानांमध्ये बुखारेस्टच्या चार आणि सुचावा येथील 2, स्लोवाकियातील कोशिचेहून 2, हंगेरीतील बुडापेस्टहून 4 पोलंडमधील झेजोवच्या 3 विमानांचा तर भारतीय हवाई दलाच्या विमानांमध्ये बुखारेस्टहून आलेल्या दोन आणि बुडापेस्टहून आलेल्या एका विमानाचा समावेश होता.
उद्या 11 विशेष नागरी विमानांनी 2200 हून जास्त भारतीय परतण्याची अपेक्षा आहे. यापैकी 10 दिल्लीत तर एक मुंबईत उतरेल. यापैकी 5 विमाने बुडापेस्टहून, दोन झेजोहून आणि 4 सुचावाहून निघतील. चार सी-17 विमाने रुमानिया, पोलंड आणि स्लोवाकियासाठी प्रवासात आहेत आणि ती रात्री उशिरा किंवा उद्या पहाटे पोहोचण्याची अपेक्षा आहे.
गृह मंत्रालय
भारत-बांग्लादेश गृहमंत्री स्तरावरील बोलणी संपन्न
परस्पर विकासासाठी भागीदारी तत्वावर कार्य करणार
नवी दिल्ली, 8 ऑगस्ट 2019
भारत आणि बांग्लादेश यांच्यात गृहमंत्री स्तरावरची सातवी बैठक नवी दिल्ली येथे 7 ऑगस्ट 2019 रोजी संपन्न झाली. भारतातर्फे गृहमंत्री अमित शाह तर बांग्लादेशचे गृह व्यवहार मंत्री असादुझ्झमान खान यांनी प्रमुख भूमिका निभावली.
बोलणी दरम्यान, गृहमंत्र्यांनी बांग्लादेशचे गृहमंत्री आणि प्रतिनिधींचे अभिनंदन करुन बांग्लादेश विकासात्मक धोरणाला भारताचा संपूर्ण पाठिंबा असल्याचे सांगितले. 1971 च्या लिबरेशन युद्धामुळे झालेल्या परिणामांसाठी दोन्ही देश भागीदारी तत्वावर कार्यरत राहतील. आज जागतिक स्तरावर इतर शेजारी देशांना भारत-बांग्लादेश मैत्री म्हणजे रोल मॉडेल ठरेल.
सीमा क्षेत्र, सुरक्षा, सीमाक्षेत्रावरील पायाभूत सेवा इत्यादी क्षेत्रात भारत-बांग्लादेश भागीदारी तत्वावर कार्य करेल असा विश्वास दोन्ही गृहमंत्र्यांनी यावेळी दिला.
B.Gokhale/P.Malandkar
(Visitor Counter : 62
पंतप्रधान कार्यालय
पंतप्रधानांकडून पॅरालिम्पिकमध्ये उंच उडी T47 क्रीडा प्रकारात रौप्य पदक जिंकल्याबद्दल निषाद कुमारचे अभिनंदन
नवी दिल्ली, 29 ऑगस्ट 2021
पंतप्रधान नरेंद्र मोदी यांनी टोक्यो पॅरालिम्पिक स्पर्धेत उंच उडी T47 क्रीडा प्रकारात रौप्य पदक जिंकल्याबद्दल निषाद कुमारचे अभिनंदन केले आहे.
ट्वीट संदेशात पंतप्रधान म्हणाले;
"टोक्योमधून आणखी एक आनंदाची बातमी! पुरुष उंच उडी T47 क्रीडा प्रकारात निषाद कुमारने रौप्य पदक पटकावले आहे. निषाद उत्कृष्ट कौशल्य आणि दृढता असलेला उत्तम खेळाडू आहे. त्याचे अभिनंदन. #Paralympics"
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
ऊर्जा सुरक्षिततेला प्रोत्साहन
पंतप्रधानांची गुंटूरला भेट; 1.33 एमएमटी विशाखापट्टणम् एसपीआर सुविधा, राष्ट्राला समर्पित
बीपीसीएल समुद्रीय स्थापित प्रकल्प आणि ओएनजीसीचा एस-1 वसिष्ठाचे अनावरण
नवी दिल्ली, 10 फेब्रुवारी 2019
पंतप्रधान नरेंद्र मोदी यांनी आंध्रप्रदेशातल्या गुंटूरला भेट दिली आणि तीन महत्वाच्या प्रकल्पांचे आज उद्घाटन केले.
आंध्र प्रदेश आणि तेलंगणचे राज्यपाल ई एस एल नरसिंहन, केंद्रीय वाणिज्य आणि उद्योग मंत्री सुरेश प्रभू यावेळी उपस्थित होते.
देशाच्या ऊर्जा सुरक्षिततेला प्रोत्साहन देण्याच्या दृष्टीने भारतीय धोरणात्मक पेट्रोलियम रिझर्व लिमिटेडची 1.33 एमएमटी विशाखापट्टणम् धोरणात्मक पेट्रोलियम राखीव सुविधा, पंतप्रधानांनी देशाला समर्पित केली. हा प्रकल्प 1125 कोटी रुपये खर्चाचा आहे. देशातली भूमीगत साठ्याची ही सर्वात मोठी सुविधा आहे.
कृष्णापट्टणम् येथे भारत पेट्रोलियम कॉर्पोरेशन लिमिटेड कोस्टल इन्स्टॉलेशन प्रकल्पाचे भूमीपूजन त्यांनी केले. सुमारे 100 एकरवरच्या या प्रकल्पासाठी 580 कोटी रुपयांचा नियोजित खर्च असून वर्ष 2020 पर्यंत हा प्रकल्प कार्यान्वित होईल. संपूर्णत: स्वयंचलित आणि अत्याधुनिक प्रकल्पामुळे आंध्रप्रदेशच्या ऊर्जा सुरक्षिततेची खातरजमा होणार आहे.
वायुवर आधारित अर्थव्यवस्थेला प्रोत्साहन देण्याच्या दृष्टीने पंतप्रधानांनी आंध्रप्रदेशातल्या कृष्णा-गोदावरी खोऱ्यातल्या ओएनजीसीचा एस वन वसिष्ठ विकास प्रकल्प देशाला समर्पित केला. या प्रकल्पाची किंमत 5700 कोटी रुपये आहे. 2020 पर्यंत देशाची तेल आयात 10 टक्के कमी करणाऱ्या पंतप्रधानांच्या उद्दिष्टाला या प्रकल्पामुळे हातभार लागणार आहे.
B.Gokhale/N.Chitale/P.Malandkar
(Visitor Counter : 81
दूरसंचार आणि माहिती तंत्रज्ञान मंत्रालय
सर्व दूरसंचार सेवा प्रदात्यांनी त्यांचे नेटवर्क बंद झाल्याच्या कोणत्याही मोठ्या घटनेबद्दल माहिती देण्याचे ट्रायचे निर्देश
नवी दिल्ली, 28 मार्च 2023
तांत्रिक कारणांमुळे किंवा नैसर्गिक आपत्तींमुळे दूरसंचार नेटवर्कच्या सेवा मोठ्या प्रमाणावर बंद पडण्याच्या घटना दूरसंचार सेवा प्रदात्यांद्वारे  ट्रायकडे नोंदवल्या जात नाहीत असे आढळून आले आहे. मोठ्या प्रमाणावर नेटवर्क बंद पडण्याच्या या घटना दीर्घ कालावधीसाठी देशातील विशेषत: सीमा आणि डोंगराळ भागातील, प्रभावित भागात सेवेच्या उपलब्धतेवर किंवा गुणवत्तेवर विपरित परिणाम करतात.
मोठ्या प्रमाणावर नेटवर्क बंद पडण्याचे मूळ कारण समजून घेण्यासाठी आणि गरज भासल्यास सेवा प्रदात्यांना स्थानिक प्राधिकरणांकडून मदत मिळण्यासाठी, जिल्हा स्तरावर अशा कोणत्याही नेटवर्क बंद पडण्याची माहिती संकलित करण्याचा निर्णय प्राधिकरणाने घेतला आहे.
वरील बाबी लक्षात घेऊन, सेवा प्रदात्याना खालील बाबींचा अहवाल देण्याचे निर्देश दिले आहेत:
- जिल्ह्यातील  दूरसंचार सेवांवर परिणाम करणाऱ्या सतत चार तासांपेक्षा जास्त कालावधीसाठी नेटवर्क बंद पडण्याच्या सर्व प्रमुख घटना चोवीस तासांच्या आत, निर्देशामध्ये निर्दिष्ट केलेल्या प्रारुपात कळवायच्या आहेत.
- अशाप्रकारे मोठ्या प्रमाणावर नेटवर्क बंद असण्याचे मूळ कारण आणि सेवा पुनर्स्थापित केल्याच्या बहात्तर तासांच्या आत निर्देशामध्ये निर्दिष्ट केलेल्या स्वरूपात सुधारात्मक कारवाई करण्यात आली.
हे निर्देश तत्काळ प्रभावाने लागू झाले आहेत.
R.Aghor/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
गृह मंत्रालय
राष्ट्रीय मानवाधिकार आयोगाने  दिव्यांग व्यक्तींच्या आरोग्य विम्याबाबत विचारविनिमय करण्यासाठी मुंबईमध्ये आयोजित केले एक दिवसीय चर्चासत्र
राष्ट्रीय मानवाधिकार आयोगाने , 25 ऑगस्ट 2023 रोजी मुंबईमधील जिओ वर्ल्ड कन्व्हेन्शन सेंटर, येथे ‘नॅशनल सेंटर फॉर प्रमोशन ऑफ एम्प्लॉयमेंट ऑफ डिसेबल्ड पर्सन’ आणि भारतीय विमा नियामक आणि विकास प्राधिकरणाच्या सहयोगाने, दिव्यांग व्यक्तींच्या आरोग्य विम्याबाबत विचारविनिमय करण्यासाठी एक दिवसीय खुले चर्चासत्र आयोजित केले होते.
चर्चासत्राचे उद्घाटन करताना राष्ट्रीय मानवाधिकार आयोगाचे सदस्य डॉ. ज्ञानेश्वर मनोहर मुळ्ये म्हणाले, “अपंगत्वाकडे आजार म्हणून नव्हे तर एक स्थिती म्हणून पाहायला हवे. पीडब्ल्यूडी व्यक्तींना विमा कवच पुरवताना विमा कंपन्यांनी सहज उपलब्ध आणि परवडण्याजोगी सेवा पुरवण्याचा दृष्टीकोन ठेवायला हवा.”
डॉ. मुळे पुढे म्हणाले की, दिव्यांग व्यक्तींना अधिक सक्षम बनवण्यासाठी एकत्रित प्रयत्न करायला हवेत. दिव्यांग व्यक्तींना विमा कवच मिळवताना येणाऱ्या अडचणींवर मार्ग शोधण्यासाठी अशा प्रकारचे चर्चासत्र उपयोगी ठरेल, असे ते म्हणाले.
देशाच्या अलीकडच्या कामगिरीचा उल्लेख करून, ते म्हणाले की, एक देश म्हणून आपल्याला पुढे जात राहायला हवे, आणि जेव्हा आपल्या समाजातील असुरक्षित गट, ज्यामध्ये दिव्यांग व्यक्तींचा समावेश आहे, ते सामाजिक आणि आर्थिकदृष्ट्या सक्षम होतील, तेव्हाच हे शक्य होईल.
सरकारी आणि खासगी संस्थांद्वारे पुरवल्या जाणार्या विमा पॉलिसींमधील फरकाबाबत चर्चा करणे हे या सत्राचे उद्दिष्ट होते. विमा पॉलिसींच्या बाबत दिव्यांगांपुढील  इतर आव्हाने आणि त्यांना विमा कवच पुरवून सुरक्षित करण्यात विमा कंपन्यांना येणाऱ्या अडथळ्यांवर चर्चा करणे हे देखील या चर्चा सत्राचे उद्दिष्ट होते.
या सत्रात पुढील उद्दिष्टांवर सविस्तर चर्चा झाली:
पहिले उद्दिष्ट म्हणजे, विमा सुरक्षा मिळवण्यासाठी दिव्यांगांच्या  समस्या ओळखणे. यामध्ये पुढील मुद्द्यांवर चर्चा झाली. कायद्याने अनिवार्य असूनही, भेदभाव न करण्याच्या तत्त्वाचे मूलत: पालन केले जात नाही, परिशिष्टात नमूद केलेल्या केवळ 21 विशिष्ट अपंगत्वासाठी विमा संरक्षण, केवळ बेंचमार्क, अर्थात निर्धारित पातळीवरील  अपंगत्वासाठी विम्याची तरतूद, आणि इतर मुद्द्यांचा यात समावेश होता.
दुसरे उद्दिष्ट, पीडब्ल्यूडींना विमा प्रदान करताना विमा कंपन्यांना येणाऱ्या अडचणी आणि त्यावरील उपाय हे होते. साधन संपत्तीची मर्यादा, अपंग व्यक्तींसाठी वेगळ्या डेटा संचाची आवश्यकता, विमा पॉलिसी मिळविण्यासाठी मानकांच्या निर्धारणाची आवश्यकता, वैद्यकीय मूल्यांकन तसेच UDID प्रमाणपत्रे यांसारख्या पीडब्ल्यूडी च्या पात्रतेचा विचार करण्यासाठी निकष तयार करणे आणि निर्दिष्ट करण्याची गरज, विमा सुविधेच्या महत्वाच्या मागणीचे प्रतिनिधित्व करण्यासाठी दिव्यांग समुदायामधील व्यक्तींनी सामुहिक रित्या एकत्र येण्याची गरज, या आणि इतर मुद्द्यावर यावेळी चर्चा झाली.
भारतीय विमा नियामक आणि विकास प्राधिकरण , विमा पुरवठादार आणि तृतीय-पक्ष प्रशासक, दिव्यांग व्यक्तींच्या हक्कांवरील राष्ट्रीय समितीचे प्रमुख सदस्य, नॅशनल सेंटर फॉर प्रमोशन ऑफ एम्प्लॉयमेंट ऑफ डिसेबल्ड पीपल , अपंग व्यक्तींचे सक्षमीकरण विभाग, वित्त मंत्रालय आणि राष्ट्रीय आरोग्य प्राधिकरण, भारत सरकार, या संस्थांचे प्रतिनिधी या चर्चासत्राला उपस्थित होते.
वाणिज्य आणि उदयोग मंत्रालय
कोकण रेल्वेच्या कोल्हापूर-वैभववाडी टप्प्याचे काम लवकरच सुरू होणार:या टप्प्यात 10 रेल्वेस्थानके असणार
महाराष्ट्र, गोवा व कर्नाटक या राज्यांना जोडणाऱ्या कोकण रेल्वेमार्गावरील कोल्हापूर-वैभववाडी या 103 किलोमीटर अंतराच्या नवीन मार्गाचे काम लवकरच सुरू होणार आहे. केंद्रीय वाणिज्य, उद्योग तसेच मुलकी विमान वाहतूक मंत्री श्री. सुरशे प्रभू यांच्या अध्यक्षतेखाली नवी दिल्ली येथे काल झालेल्या एका बैठकीत यासंबंधीचा निर्णय घेण्यात आला.
या बैठकीस रेल्वे बोर्डाचे अध्यक्ष, कोकण रेल्वेचे व्यवस्थापकीय संचालक त्याचप्रमाणे अन्य वरिष्ठ अधिकारी उपस्थित होते. या बैठकीत झालेल्या चर्चेवेळी मंत्रीमहोदयांनी या बाबीवर भर दिला की कोल्हापूर-वैभववाडी हा नवीन रेल्वेमार्ग केवळ या कोकण विभागासाठीच नव्हे तर संपूर्ण महाराष्ट्राच्या अर्थव्यवस्थेसाठीच
गेम चेंजर ची भूमिका बजावेल. हा मार्ग महाराष्ट्राच्या किनारपट्टीसह पश्चिम महाराष्ट्रालाही जोडणार आहे. त्यामुळे कोकणातील बंदरांच्या विकासाला वेग येईल. त्याचप्रमाणे सागरी मार्गाने होणाऱ्या दूरवरच्या भागातील मालाच्या वाहतुकीसही चालना मिळेल.
कोकण किनारपट्टी महाराष्ट्र व देशाच्या उर्वरीत भागाशी रेल्वेमार्गाद्वारे जोडली गेल्याने भविष्यकाळात महाराष्ट्राच्या आर्थिक प्रगतीलाही मोठी चालना मिळणार आहे असेही त्यांनी नमूद केले.
या बैठकीत कोकण रेल्वेच्या व्यवस्थापकीय संचालकांनी मंत्रीमहोदयांना सांगितले की कोल्हापूर-वैभववाडी या नव्या रेल्वेमार्गाचे काम पूर्ण झाल्यावर कोकणातील मोठ्या प्रमाणावरील ग्रामीण भाग रेल्वेला जोडला जाणार आहे. या मार्गावर 10 स्थानके असतील. त्यापैकी पहिल्या स्थानकाचे काम आगामी पाच महिन्यांत पूर्ण होणार असून जानेवारी 2019 मध्ये या स्थानकाचे उद्घाटन करण्यात येईल.
कोल्हापूर-वैभववाडी रेल्वेमार्गाच्या कामाला रेल्वे मंत्रालयाने यापूर्वीच मान्यता व मंजुरी दिली आहे. या मार्गाच्या कामासाठी येणाऱ्या खर्चापैकी भारतीय रेल्वे 50 टक्के तर महाराष्ट्र सरकार उर्वरीत 50 टक्के वाटा उचलणार आहे.
आरोग्य आणि कुटुंब कल्याण मंत्रालय
कॅन्सर उपचार सुविधा
नवी दिल्ली, 13 डिसेंबर 2019
सरकारी आरोग्य सेवा केंद्रांमध्ये विविध पातळ्यांवर कर्करोगावर निदान आणि उपचार केले जातात. कर्करोगासह अन्य असंसर्गजन्य रोगांच्या आव्हानाचा सामना करण्यासाठी जिल्हा पातळीवर 599 एनसीडी दवाखाने तसेच सार्वजनिक आरोग्य केंद्रात 3274 एनसीडी दवाखाने उभारण्यात आले आहेत.
कर्करोगाच्या समस्येचा सामना करण्यासाठी टाटा मेमोरियल केंद्राने अणुऊर्जा विभागाच्या माध्यमातून अनेक उपक्रम हाती घेतले आहेत. यामध्ये देशाच्या विविध भागात सहा कर्करोग केंद्र उभारण्यात येणार आहेत. परेल आणि नवी मुंबईतल्या दोन संकुलांची क्षमता देखील वाढवण्यात येणार आहे. टाटा मेमोरियन केंद्राने 193 कर्करोग केंद्र, संशोधन संस्था, रुग्ण आदींचा समावेश असलेला राष्ट्रीय कॅन्सर ग्रीड स्थापन केला आहे. याद्वारे देशात कर्करोगावर समान उपचार देण्याचा प्रयत्न आहे. आरोग्याला घातक अशा तंबाखू उत्पादनांच्या वापराला आळा घालण्यासाठी अनेक उपाययोजना केल्या जात आहेत.
राज्यमंत्री , अश्विनी कुमार चौबे यांनी आज लोकसभेत लेखी उत्तरात ही माहिती दिली आहे.
M.Chopade/S.Kane/P.Malandkar
(Visitor Counter : 88
माहिती आणि प्रसारण मंत्रालय
‘भारत छोडो’ आंदोलनाच्या वर्धापनदिनानिमित्त प्रकाश जावडेकर यांच्यातर्फे गांधी जीवनावर आधारित अल्बम राष्ट्रपतींना भेट
राष्ट्रपतींतर्फे सरकारी कर्मचाऱ्यांना महात्मा गांधीजींच्या 150 व्या जयंती कार्यक्रमात मोठ्या संख्येने सहभागी होण्याचे आवाहन
नवी दिल्ली, 9 ऑगस्ट 2019
केंद्रीय माहिती आणि प्रसारण मंत्री प्रकाश जावडेकर यांनी आज ‘भारत छोडो’ आंदोलनाच्या वर्धापनदिनी ‘ महात्मा गांधी/चित्रमय जीवनगाथा’ या पुस्तकाची प्रत राष्ट्रपती रामनाथ कोविंद यांना राष्ट्रपती भवनात भेट दिली. या पुस्तकात 550 फोटो आणि महात्मा गांधीजींच्या जीवनावरील कथांचा सहभाग आहे. हे पुस्तक माहिती आणि प्रसारण मंत्रालयाच्या प्रकाशन विभागातर्फे प्रकाशित करण्यात आले आहे.
पुस्तकासंदर्भात:-
महात्मा गांधीजींचे बालपण ते शिक्षण, दक्षिण आफ्रिका दौरा, विविध चळवळींमध्ये दक्षिण आफ्रिका आणि भारतात त्यांनी घेतलेला सहभाग आणि कवितांचा समावेश आहे. 20 व्या शतकातील भारतीय स्वातंत्र्याच्या लढ्याचे ते मुख्य शिल्पकार होते.
पहिल्यांदाच हिंदी भाषेमध्ये या पुस्तकाचे प्रकाशन झाले असून इंग्रजी आवृत्ती 1954 ला प्रकाशित करण्यात आली होती. या पुस्तकातील सर्व फोटोग्राफ्स जानेवारी 1949 मध्ये राजघाट येथील सर्वोदय दिवस प्रदर्शनीमधून घेतले आहेत. गांधीजींच्या पहिल्या पुण्यतिथीनिमित्त ही आवृत्ती प्रकाशित करण्यात आली होती.
प्रकाश जावडेकर यांनी माहिती आणि प्रसारण मंत्रालयाद्वारे # गांधी 150 साठी घेण्यात येणाऱ्या प्रयत्नांचे कौतुक केले.
प्रकाशन विभागाच्या चमूने घेतली राष्ट्रपतींची भेट-
माहिती आणि प्रसारण मंत्रालयाचे सचिव अमित खरे यांनी या पुस्तकाच्या प्रकाशनासाठी श्रम घेणाऱ्या प्रकाशन विभागाच्या चमूची ओळख राष्ट्रपतींना करुन दिली. यामध्ये प्रधान महासंचालक डॉ. साधना राऊत, संचालक राजेंद्र भट, संयुक्त संचालक व्ही.के.मीना, डिझायनर नीरज सहाय्य यांचा समावेश होता.
B.Gokhale/P.Malandkar
(Visitor Counter : 245
संरक्षण मंत्रालय
संरक्षणमंत्री राजनाथ सिंग यांनी भारतीय वायू दलाच्या 88 व्या हवाई दल दिन-2020 निमित्त्य वायू दलातील सर्व लढवय्यांना शुभेच्छा दिल्या
संरक्षणमंत्री राजनाथ सिंग यांनी आज भारतीय वायू दलाच्या 88 व्या हवाई दल दिन-2020 निमित्त्य वायू दलातील सर्व लढवय्ये आणि त्यांच्या कुटुंबियांना शुभेच्छा दिल्या आहेत. “समर्पण, त्याग आणि उत्कृष्टता यांचा 88 वर्षांच्या प्रवासाने भारतीय वायू दल आज एक अजिंक्य संहारक आणि प्रचंड शक्ती म्हणून गणले जाते”, असे आपल्या संदेशात त्यांनी म्हटले आहे.
निळा गणवेश असणाऱ्या या दलातील स्त्री पुरुषांचा राष्ट्राला अभिमान वाटतो आणि ते आव्हान स्विकारून शत्रूंशी सामना करायला निघतात तेव्हा देश त्यांना सॅल्यूट करतो.
“आधुनिकीकरण आणि स्वदेशीकरण या दोन्हीच्या योगे भारतीय वायू दलाची आव्हानात्मक शक्ती कायम राखण्यासाठी आम्ही कटीबद्ध आहोत” असे सिंग यांनी त्यांच्या ट्विट संदेशात म्हटले आहे.
भारतीय वायू दल कोणत्याही परिस्थितीशी सामना करत राष्ट्राच्या गगनाचे संरक्षण करत राहील असा विश्वास व्यक्त करत त्यांनी “मी तुम्हाला निळ्या आभाळभर शुभेच्छा आणि सुखरूप उड्डाणासाठी शुभेच्छा देतो” असे नमूद केले आहे.
रस्ते वाहतूक आणि महामार्ग मंत्रालय
नागपुरात जागतिक विक्रम - सिंगल कॉलम पिअरवर महामार्ग उड्डाणपूल आणि मेट्रो रेल्वेसाठी सर्वात लांब डबल डेकर व्हायाडक्ट उड्डाणपूलाचे बांधकाम 
आणखी एक जागतिक विक्रम! सिंगल कॉलम पिअर वर महामार्ग उड्डाणपूल आणि मेट्रो रेल्वेसाठी सर्वात लांब डबल डेकर व्हायाडक्ट उड्डाणपूलाचे बांधकाम  करत नागपुरात विश्वविक्रम केल्याबद्दल टीम महाराष्ट्र मेट्रो आणि टीम रस्ते वाहतूक आणि महामार्ग मंत्रालयाचे हार्दिक अभिनंदन, असे केंद्रीय रस्ते वाहतूक आणि महामार्ग मंत्री नितीन गडकरी यांनी केलेल्या ट्विटच्या मालिकेत म्हटले आहे.
नागपुरातील डबल डेकर उड्डाणपुलावर जास्तीत जास्त मेट्रो स्थानके  बांधल्याची नोंद एशिया बुक ऑफ रेकॉर्ड्स आणि इंडिया बुक ऑफ रेकॉर्ड्समध्ये झाली आहे, संपूर्ण देशासाठी हा खरोखरच अभिमानाचा क्षण आहे, असे म्हणाले.
हा दिवस साकारण्यासाठी रात्रंदिवस मेहनत करणारे अतुलनीय काम करणारे अभियंते, अधिकारी आणि कामगारांचे गडकरी यांनी आभार मानले आहेत. असा विकास म्हणजे नव भारतामध्ये जागतिक दर्जाच्या पायाभूत सुविधा निर्माण करण्याच्या पंतप्रधान नरेंद्र मोदी सरकारने दिलेल्या वचनाची पूर्तता आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 74.38 मात्रांचा टप्पा केला पार
देशातील रुग्ण बरे होण्याचा दर सध्या 97.54%
गेल्या 24 तासात 27,254 नव्या कोरोना रुग्णांची नोंद
उपचाराधीन रुग्णांची संख्या  अतापर्यतच्या एकूण रुग्णसंख्येच्या 1.13%
साप्ताहिक पॉझिटिव्हिटी दर  गेल्या 80 दिवसांपासून 3% पेक्षा कमी
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, गेल्या 24 तासात दिलेल्या कोरोना प्रतिबंधक लसीच्या 53,38,945 मात्रांसह देशाच्या कोविड-19 लसीकरणाची व्याप्ती वाढून एकूण 74.38  कोटी मात्रांच्या पुढे गेली आहे. 75,64,949 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,64,261
|
|
2nd Dose
|
|
85,98,485
|
|
FLWs
|
|
1st Dose
|
|
1,83,37,884
|
|
2nd Dose
|
|
1,40,44,281
|
|
Age Group 18-44 years
|
|
1st Dose
|
|
29,92,22,651
|
|
2nd Dose
|
|
4,37,98,076
|
|
Age Group 45-59 years
|
|
1st Dose
|
|
14,37,03,736
|
|
2nd Dose
|
|
6,31,16,459
|
|
Over 60 years
|
|
1st Dose
|
|
9,32,06,216
|
|
2nd Dose
|
|
4,94,45,594
|
|
Total
|
|
74,38,37,643
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे
गेल्या 24 तासांत 37,687 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3, 24, 47, 032 झाली आहे.
परिणामी, भारतात रुग्ण बरे होण्याचा दर 97.54% झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 78 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 27,254 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 3, 74, 269 असून आतापर्यंतच्या एकूण बाधित रुग्णसंख्येच्या 1.13% आहे.
देशभरात कोविड -19 चाचणी क्षमता वाढवली जात आहे. गेल्या 24 तासांमध्ये एकूण 12,08,247 चाचण्या करण्यात आल्या. भारताने आतापर्यंत एकूण 54.30  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 2.11% असून गेल्या 80 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 2.26%. असून गेले सलग 14 दिवस हा दर 3 % पेक्षा कमी आहे आणि गेले सलग 97 दिवस हा दर 5% पेक्षा कमी आहे.
परराष्ट्र व्यवहार मंत्रालय
भारताची जी20 अध्यक्षता : तिसऱ्या विकास कार्यगटाची बैठक
गोव्यातील तिसऱ्या विकास कार्यगटाच्या बैठकीच्या निमित्ताने महिला प्रणित विकासावर प्रदर्शनाचे आयोजन
पणजी, 9 मे 2023
गोव्यात 9 ते 11 मे दरम्यान आयोजित करण्यात आलेल्या तिसऱ्या विकास कार्यगटाच्या बैठकीच्या सोबतच भारताच्या महिला प्रणीत उपक्रमाचे दर्शन घडवणारे “ एको”- सुरक्षित हवामान आणि आरोग्यकारक अर्थव्यवस्था जास्तीत जास्त संधी निर्माण करते,” या विषयावर महिला आणि बालविकास मंत्रालयाने परराष्ट्र मंत्रालयाच्या सहकार्याने एक प्रदर्शन आयोजित केले . ‘एको’ ही संकल्पना महिला प्रणीत विकास आणि शाश्वत विकासामध्ये त्याची महत्त्वाची भूमिका यांना प्रतिबिंबित करते.
राष्ट्रीय फॅशन तंत्रज्ञान संस्थेने या प्रदर्शनाची व्यवस्था केली होती. यामध्ये महिलांच्या नेतृत्वाचे महत्त्व आणि कशा प्रकारे महिला प्रणीत विकास हा लिंग समानता आणि शाश्वत भविष्याचा पाया आहे, यावर प्रकाश टाकण्यात आला आहे. जागतिक आर्थिक वृद्धीमध्ये आणि शाश्वत विकासाची उद्दिष्टे विशेषतः एसडीजी5 साध्य करण्यामध्ये महिलांच्या अतिशय महत्त्वाच्या आणि अपरिहार्य भूमिकेच्या प्रभावाचे प्रतिबिंब या प्रदर्शनातून पाहायला मिळते.
या प्रदर्शनात हातमाग आणि वस्रोद्योगाशी संबंधित जिन्नस, हस्तकला, मसाले, आयुर्वेदिक उत्पादने आणि भरड धान्यापासून तयार केलेले खाद्यपदार्थ यांसारखी पूर्णपणे महिलांच्या संकल्पनेतून आणि रचनांद्वारे तयार करण्यात आलेली उत्पादने मांडण्यात आली होती. या प्रदर्शनाच्या इतर काही वैशिष्ट्यांमध्ये खेळणी तयार करणाऱ्या, विणकाम करणाऱ्या, तंत्रज्ञानाची हाताळणी करणाऱ्या महिलांच्या थ्रीडी हॉलोग्रामसह डिजिटल अनुभव, कारागीरांकडून त्यांच्या कलेचे प्रत्यक्ष सादरीकरण, पदार्थ चाखण्याची सुविधा असलेला विभाग आणि आयुर्वेदिक डॉक्टरांकडून प्रकृती तपासणी यांचा समावेश होता.
भारतातील विविध राज्यांमधील महिला प्रतिनिधी, राष्ट्रीय कौशल्य विकास महामंडळ, वस्रोद्योग मंत्रालय, अपेडा, चहा मंडळ, मसाले मंडळ, अंबी उद्योगिनी प्रतिष्ठान, उन्नती फाउंडेशन, कल्यशास्त्र, महिला बचत गट आणि सी6, जल सखी आणि डिजिटल सखी यांसारखे महिला प्रणीत स्टार्टअप यामध्ये सहभागी झाले होते.
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
आरोग्य आणि कुटुंब कल्याण मंत्रालय
डॉ. हर्ष वर्धन यांच्या अध्यक्षतेखाली कोविड -19 संबंधी मंत्री गटाची  29 वी बैठक संपन्न
राज्ये टप्प्याटप्प्याने अनलॉक होत असल्यामुळे कोविड सुयोग्य वर्तनाच्या महत्वाबाबत मंत्रीगटाने केला पुनरुच्चार
दुसरी लाट अद्याप संपलेली नाही; काही जिल्ह्यांमध्ये चिंताजनक स्थिती असल्याचे केले अधोरेखित
नवी दिल्ली, 28 जून 2021
केंद्रीय आरोग्य आणि कुटुंब कल्याण मंत्री डॉ. हर्ष वर्धन यांच्या अध्यक्षतेखाली कोविड -19 वरील उच्चस्तरीय मंत्री गटाची 29 वी बैठक आज व्हिडिओ कॉन्फरन्सद्वारे आयोजित करण्यात आली. त्यांच्यासमवेत नागरी विमान वाहतूक मंत्री हरदीप एस. पुरी, गृह राज्यमंत्री नित्यानंद राय आणि आरोग्य, कुटुंब कल्याण राज्य मंत्री अश्विनी कुमार चौबे हे उपस्थित होते.
डॉ विनोद के पॉल, सदस्य , नीती आयोग व्हर्च्युअली उपस्थित होते.
कोविड व्यवस्थापनासाठी आणि देशभरात कोविड लसीकरणाची व्याप्ती आणि गती वाढवण्यासाठी ज्यांनी अथक परिश्रम घेतले त्या सर्वांचे मंत्री गटाने कौतुक केले.
डॉ. हर्ष वर्धन यांनी सुरुवातीला कोविड -19 ला आळा घालण्यासाठी भारताने केलेल्या प्रयत्नांची माहिती दिली. ते म्हणाले , “गेल्या 24 तासांत आपल्याकडे केवळ 46,148 नवीन रुग्णांची नोंद झाली असून उपचाराधीन रुग्णांची संख्या 5,72,994 पर्यंत खाली घसरली आहे. रुग्ण बरे होण्याचा दर सतत वाढत आहे आणि आज तो 96.80% आहे.
कोविड 19 लसीकरण मोहिमेबाबत बोलताना डॉ. हर्ष वर्धन म्हणाले, “कोविड -19 लसीकरणात भारताने आणखी एक मैलाचा दगड गाठला आहे आणि आतापर्यंत देण्यात आलेल्या कोविड प्रतिबंधक लसींच्या मात्रांमध्ये अमेरिकेला मागे टाकले आहे.
कोविड लसीकरणाच्या नवीन धोरणाअंतर्गत, केंद्र सरकार देशातील लस उत्पादकांनी तयार केलेली 75% लस राज्य व केंद्रशासित प्रदेशांना  पुरवत आहे. आज सकाळपर्यंत  आपण आपल्या विविध श्रेणीतील देशवासियांना 32,36,63,297 लसीच्या मात्रा दिल्या आहेत.
कोविड-19 च्या या टप्प्यात उद्भवलेल्या म्यूकर मायकोसिस संक्रमणाच्या मार्गाबाबत त्यांनी मंत्रीगटातल्या सदस्यांना माहिती दिली.
मंत्रीगटाने कोविड प्रतिबंधक योग्य वर्तनाचे महत्त्व पुन्हा अधोरेखित केले. सातत्यपूर्ण आयईसी मोहिमेद्वारे मोठ्या प्रमाणात जागरूकता निर्माण केली जात आहे. डॉ व्ही के पॉल यांनी मास्कचा वापर आणि हातांच्या स्वच्छतेच्या फायद्यांवर भर दिला.
सचिव  आणि महासंचालक  डॉ. बलराम भार्गव यांनी देखील सावधगिरीची सूचना देत सांगितले की कोविड-19 ची दुसरी लाट अजूनही ओसरलेली नाही, कारण अजूनही देशातील 80 जिल्ह्यांमध्ये उच्च पॉझिटिव्हिटी दर आहे.
महाराष्ट्र, केरळ, तामिळनाडू, पश्चिम बंगाल आणि ओदिशा या राज्यांमध्ये रुग्णवाढीचा दर राष्ट्रीय रुग्णवाढ दरापेक्षा अधिक असून उपचाराधीन रुग्णांची संख्या देखील अधिक आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अणुऊर्जा विभाग
ट्रॉम्बे येथील भाभा अणुसंशोधन केंद्रात अप्सरा-यू अणुभट्टी कार्यान्वित
(नवी दिल्ली, 11 सप्टेंबर 2018
‘अप्सरा’ ही आशियातली पहिली संशोधन अणुभट्टी ऑगस्ट 1956 मध्ये ट्रॉम्बे येथील भाभा अणुसंशोधन केंद्रात कार्यान्वित झाली होती. पाच दशकांहून अधिक काळाच्या अविरत सेवेनंतर 2009 मध्ये ती बंद करण्यात आली.
अप्सरा अस्तित्वात आल्यापासूनच्या सुमारे 62 वर्षांनंतर जलतरण तलावासारखी अधिक क्षमता असलेली संशोधन अणुभट्टी ‘अप्सरा-अपग्रेडेड’ ट्रॉम्बे येथे 10 सप्टेंबर 2018 रोजी संध्याकाळी 6 वाजून 41 मिनिटांनी अस्तित्वात आली. अणुभट्टी स्वदेशी बनावटीची असून एलईयूपासून होणाऱ्या चकतीसारख्या डिस्पर्जन इंधन घटकाचा वापर करते.
वैद्यकीय उपाययोजनासाठी रेडिओ आयसोटोप्स, अणुभौतिकशास्त्र, भौतिक विज्ञान आणि विकिरण संरक्षण यातील संशोधनासाठी या अणुभट्टीचा उपयोग होईल.
B.Gokhale/S.Kakde/P.Kor